**ČESTNÉ VYHLÁSENIE**   
**O SPÔSOBILOSTI NA PRÁVNE ÚKONY, BEZÚHONNOSTI A VYLÚČENÍ KONFLIKTU ZÁUJMOV**

**pre potreby zaradenia do Výzvy na výber odborných hodnotiteľov žiadostí o poskytnutie prostriedkov mechanizmu na podporu obnovy a odolnosti predložených žiadateľmi v rámci výzvy Podpora pri strategickom rozvoji infraštruktúry vysokých škôl (08I01-20-V05)**

**(****Plán obnovy a odolnosti Slovenskej republiky, Komponent 8, Investícia 1)**

Ja, dolu podpísaný/á (meno, priezvisko, titul):

rodné číslo:

trvale bytom:

týmto

**čestne vyhlasujem,**

* že som spôsobilý/á na právne úkony, a že som nebol/a právoplatne odsúdený/á za úmyselný trestný čin, čo môžem kedykoľvek na vyzvanie vykonávateľa preukázať výpisom z registra trestov nie starším ako 3 mesiace;
* ovládam slovenský jazyk na dostatočnej úrovni pre plnohodnotné odborné hodnotenie potenciálnych žiadostí výzvy 08I01-20-V05;
* som oboznámený/á so všetkými informáciami, relevantnými pre objektívny a transparentný proces odborného hodnotenia žiadostí o poskytnutie prostriedkov mechanizmu na podporu obnovy a odolnosti („ďalej len žiadosti“), a ďalej deklarujem, že budem svoje úlohy v rámci tohto procesu vykonávať čestným, nezaujatým, zodpovedným a nestranným spôsobom;
* nie som v konflikte záujmov podľa definície konfliktu záujmov podľa zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov, zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, zákona č.121/2022 Z. z. o príspevkoch z fondov Európskej únie a o zmene a doplnení niektorých zákonov;
* ako možný/á účastník/čka procesu hodnotenia žiadostí potvrdzujem, že nie som v konflikte záujmov so žiadnym zo žiadateľov výzvy 08I01-20-V05 a ich partnerov, ktorý môže mať akýkoľvek prospech z tohto procesu.

**Podľa môjho najlepšieho vedomia a svedomia ďalej vyhlasujem,** že si nie som vedomý/á skutočností alebo okolností, v minulosti alebo prítomnosti, prípadne tých, ktoré by vznikli počas tohto procesu, resp. ktoré môžem predvídať do budúcnosti a ktoré by mohli spochybniť moju nestrannosť a objektivitu. V prípade, že počas tohto procesu zistím existenciu akéhokoľvek vzťahu k žiadateľovi alebo jeho partnerovi, ktorý by mohol mať akýmkoľvek spôsobom prospech z procesu hodnotenia žiadostí, budem ihneď informovať Ministerstvo školstva, vedy, výskumu a športu Slovenskej republiky, Odbor implementácie investícií vysokých škôl, a bezodkladne sa vzdám ďalšej participácie na tomto procese.

Ďalej potvrdzujem, že o všetkých informáciách a dokumentoch („dôverné informácie“), o ktorých sa dozviem počas procesu hodnotenia žiadostí a ktoré vzniknú v priebehu tohto procesu, resp. ako výsledok tohto procesu, budem zachovávať mlčanlivosť, a nebudem ich ďalej poskytovať, vyhotovovať z nich kópie, akýmkoľvek spôsobom ich reprodukovať ani akýmkoľvek spôsobom zverejňovať. Zároveň deklarujem, že uvedené dôverné informácie využijem výlučne pre účely hodnotenia žiadostí a neposkytnem ich žiadnej tretej strane. Tiež súhlasím s tým, že nie som oprávnený ponechať si žiadnu kópiu akejkoľvek písomnej informácie, resp. iného relevantného podkladu súvisiaceho s procesom hodnotenia žiadostí.

Som si vedomý/á toho, že pokiaľ by mnou uvedené informácie neboli pravdivé alebo závažným spôsobom zamlčané, budem niesť zodpovednosť za všetky z toho vyplývajúce právne následky.

V .............................. dňa ...............................

......................................................  
 podpis